Diari Oficial de la Generalitat Valenciana


Sumari del DOGV 8101, del 08-08-2017 (2017/6464)

Informació pública del projecte de modificació de les normes subsidiàries.
--------------------------------------------------------------------------

### Dades del document

Número de DOGV
:   8101

Data del DOGV
:   08-08-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/6464


Data del document
:   05-07-2017

Organisme emissor
:   Ajuntament de Piles

Tipus de document
:   Anunci

Descriptors 

:   * Piles
    * administració local
    * pla d'urbanisme

Informació pública del projecte de modificació de les normes subsidiàries. [2017/6464]  
De conformitat amb el que disposa l'article 57.1.c, en relació amb el 53.5 de la llei 5/2014, de 29 de juliol, de la Generalitat, d'ordenació del territori, urbanisme i paisatge de la Comunitat Valenciana, l'alcalde president de l'Ajuntament de Piles ha adoptat, en data 28 de juny de 2017, la següent resolució que es sotmet a informació pública per termini de 20 dies:  
  
  
Decret de l'Alcaldia  
  
Primer. Mitjançant Providència de l'Alcaldia de data 19 de juliol de 2016, es va considerar la necessitat d'aprovar una modificació del Pla d'Ordenació Detallada, consistent en la unificació del tancament de parcel·la de l'edificació no alineada a vial, la col·locació d'ascensors o altres elements de millora de l'accessibilitat en edificacions existents i la modificació de determinats usos i adaptació a la normativa vigent.  
  
  
Segon. Mitjançant Acord del Ple de l'Ajuntament de Piles de data 26 de juliol de 2016 es va iniciar el procediment per a l'aprovació del projecte de modificació de les normes subsidiàries de Piles, així com el procediment d'avaluació ambiental, territorial i estratègica, en relació amb el projecte referenciat en l'apartat precedent, amb remissió de la documentació a l'òrgan ambiental i territorial a l'efecte de procedir a l'emissió del preceptiu informe ambiental i territorial estratègic.  
  
  
Tercer. Consultades les administracions públiques i persones afectades, aquestes han presentat les al·legacions que obren en l'expedient administratiu.  
  
Quart. En data 27 de setembre de 2016 l'òrgan ambiental va emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual de les normes subsidiàries de Piles anteriorment referida.  
  
  
Cinqué. Mitjançant Resolució de l'Alcaldia de data 14 de novembre de 2016 es va aprovar la versió inicial de la modificació del Pla d'Ordenació citada anteriorment i es va sotmetre el projecte a informació pública i audiència a interessats, així com a consultes a les administracions afectades per termini de quaranta-cinc dies, mitjançant publicació realitzada en el DOGV número 7937 de data 15 de desembre de 2016, i diari Las Provincias el dia 21 de novembre de 2016.  
Administració pública afectada Consulta  
notificada Informe  
RE Aj.  
Diputació Provincial de València  
Àrea de Carreteres 01.08.2016 19.09.2016 (extemporània)  
Conselleria d'Educació, Investigació, Cultura i Esport, Direcció General de Patrimoni Cultural 01.08.2016 09.11.2016 (extemporània)  
Conselleria d'Hisenda i Model Econòmic  
Direcció General de Patrimoni  
 02.08.2016 24.08.2016  
Confederació Hidrogràfica del Xúquer 01.08.2016 22.09.2016  
(extemporània)  
Conselleria d'Habitatge, Obres Públiques i Vertebració del Territori 01.08.2016   
Ministeri d'Agricultura, Alimentació i Medi Ambient  
Demarcació de Costes València 01.07.2016 13.12.2016  
(extemporànies)  
Conselleria d'Economia Sostenible, Sectors Productius, Comerç i Treball 12.08.2016   
Vicepresidència i Conselleria d'Igualtat i Polítiques Inclusives  
Conselleria de Benestar Social 01.08.2016   
Ministeri de Sanitat, Serveis Socials i Igualtat  
Direcció General de Polítiques de Suport a la Discapacitat. 02.08.2016 24.08.2016  
  
  
Sisé. Durant la informació pública s'han emès els informes i al·legacions que figuren en l'expedient administratiu, per part de les Administracions Públiques afectades.  
  
Seté. Com a conseqüència dels informes emesos per les administracions públiques afectades, els Serveis Municipals han emès informe en el qual es relacionen les modificacions que és procedent introduir com a conseqüència de l'emissió d'aquests i, atès que han qualificat una d'elles com a modificació substancial, és procedent sotmetre el projecte de nou a informació pública per termini de 20 dies, de conformitat amb el que es disposa en els articles 53.5 i 57.1 c) de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
  
Informe dels Serveis Municipals:  
«Modificacions a introduir en el projecte en tramitació:  
1. Modificacions a introduir en el projecte després de l'emissió d'informes.  
S'assenyalen a continuació les modificacions que es proposa incorporar al projecte l'aprovació del qual es pretén, com a conseqüència dels informes emesos i al·legacions presentades pels organismes que s'assenyalen:  
2. Consultes realitzades durant la fase d'avaluació ambiental territorial i estratègica.  
De conformitat amb el que es disposa en l'article 51.1 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), el projecte en tramitació es va sotmetre a consulta a les següents administracions públiques afectades, havent emès els informes que s'indiquen:  
També, conforme a l'article 51.1, es van consultar les persones interessades.  
  
Persones interessades Consulta Informe  
Comunitat de Propietaris C/ Doctor Fleming, 34 08.08.2016   
Comunitat de Propietaris Edifici Marzal 08.08.2016   
Comunitat de Propietaris Edifici Don Salva 02.08.2016   
  
  
Els informes rebuts s'adjunten en l'annex del present informe i se sintetitzen en el següent apartat quart.  
3. Consultes realitzades durant la fase d'informació pública del projecte.  
Mitjançant Resolució de l'Alcaldia de data 14 de novembre de 2016 s'aprova la versió inicial del projecte de modificació del pla d'ordenació detallada redactat pels Serveis Tècnics Municipals i se sotmet aquest a informació pública per termini de quaranta-cinc dies (DOGV 7937, de data 15.12.2016, diari Las Provincias 21.11.2016).  
  
Així mateix es van realitzar consultes a les següents Administracions afectades i persones interessades, de les quals s'indica les que han emès l'informe sol·licitat:  
  
Administració pública afectada Consulta Informe  
Diputació Provincial de València  
Àrea de Carreteres 30.11.2016 25.01.2017  
Confederació Hidrogràfica del Xúquer 30.11.2016   
Conselleria d'Habitatge, Obres Públiques i Vertebració del Territori 30.11.2016   
Ministeri de Sanitat, Serveis Socials i Igualtat. Direcció General de Polítiques de Suport a la Discapacitat 05.12.2016 04.01.2017  
Ministeri d'Agricultura, Alimentació i Medi Ambient  
Demarcació de Costes València 30.11.2016 16.03.2017  
17.03.2017  
(extemporànies)  
EGEVASA 29.11.2016   
Iberdrola Distribuciones, SAU 30.11.2016   
   
També, conforme a l'article 51.1, es consulta a les persones interessades.  
  
Persones interessades Consulta Informe  
Comunitat de Propietaris C/ Doctor Fleming, 34 12.12.2016   
Comunitat de Propietaris Edifici Marzal 02.12.2016   
Antonio Martínez Cerda 14.12.2016   
  
  
Els informes rebuts s'adjunten en l'annex del present informe i se sintetitzen a continuació.  
  
4. Examen i valoració dels informes emesos.  
I. Informes emesos durant la fase d'avaluació ambiental territorial i estratègica.  
a) Direcció general de Patrimoni Cultural (Conselleria d'Hisenda i Model Econòmic) ?Registre d'entrada núm. 2262 de data 24 d'agost de 2016?: S'informa que la parcel·la de l'alberg juvenil «Mar i Vent» hauria de ser exclosa de l'aplicació de les condicions del tancament de l'edificació oberta proposta per la modificació plantejada per les raons que s'hi exposen.  
Sobre aquest tema s'indica que la parcel·la en qüestió està qualificada com a «Equipament Comunitari Social Assistencial i Religiós» a tenor del que es disposa en el planejament vigent (normes subsidiàries homologades amb data d'aprovació per la CTU l'1 de febrer de 2.000). Per tant, les condicions a complir pel tancament en qüestió són les establides en les normes subsidiàries per als equipaments. Per açò el tancament actual de l'Alberg Juvenil no es veu afectat per la modificació puntual plantejada.  
En conseqüència no s'incorpora cap modificació en vista de la present al·legació.  
b) Direcció General de Patrimoni Cultural (Conselleria d'Educació, Investigació, Cultura i Esport) ?Registre d'entrada de data 09.11.2016 núm. 3055 (extemporània) , en el qual es comunica a l'Ajuntament que, ja que el municipi de Piles no té Catàleg de Béns i Espais Protegits, segons les exigències de la LPCV, s'haurà d'elaborar un estudi detallat dels immobles amb valors patrimonials existents en el sòl afectat per la modificació puntual proposta, on s'expose el seu valor i, com a conseqüència, les limitacions o condicionants que s'hagen d'incloure en la modificació puntual proposta per a preservar aquest valor patrimonial.  
  
Sobre aquest tema s'indica que s'ha limitat l'aplicació de les Normes referents a la col·locació d'ascensors o altres elements de millora de l'accessibilitat en edificacions existents contingudes en el projecte sotmès a informació pública a algunes zones urbanes de la Platja de Piles (residencial intensiva aïllada, residencial extensiva aïllada excepte la UE-2 i l'àmbit objecte de la modificació puntual de les normes subsidiàries de Piles en illes delimitades per l'avinguda del País Valencià i el carrer del Doctor Fleming de la Platja de Piles), excloent la zona residencial intensiva nucli primitiu platja, la UE-2 del sòl urbà residencial extensiva aïllada i la resta de les zones del municipi, resultant d'aplicació únicament a les zones indicades de la platja que és on es concentren majoritàriament les edificacions antigues aïllades i plurifamiliars, edificacions que manquen d'interès patrimonial i en les quals és viable la instal·lació d'un ascensor per la seua banda exterior, amb respecte sempre a la normativa continguda en el present projecte.  
  
Així mateix, quant a la modificació dels usos i adaptació a la normativa vigent, amb la finalitat de conservar les tipologies tradicionals, s'ha procedit a eliminar l'ús aparcament contemplat en un primer moment en la modificació plantejada de la zona residencial intensiva nucli antic poble, així com s'ha limitat la seua ubicació en l'exterior de la parcel·la en la zona residencial intensiva nucli primitiu platja.   
  
En conseqüència s'incorpora la modificació descrita en vista de la present al·legació.  
c) Direcció General de Polítiques de Suport a la Discapacitat (Ministeri de Sanitat, Serveis Socials i Igualtat) ?Registre d'entrada núm. 2263 de data 24 d'agost de 2016: S'informa i se sol·licita que es modifique la redacció de la modificació plantejada amb la finalitat de poder ocupar el retir a límits (la modificació plantejada permet reduir el retir existent fins a 1,50 m) per a la instal·lació de l'ascensor en l'edifici situat en carrer Doctor Fleming 34 de Piles. En l'al·legació es proposa aquesta solució amb la finalitat de permetre la instal·lació de l'ascensor per l'exterior en els casos en que aquesta separació és impossible de respectar.  
En referència a l'al·legació realitzada pel Ministeri de Sanitat s'indica que no és procedent la seua estimació ja que, els límits en l'aplicació del Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, pertanyen a l'àmbit de decisió política i no a l'àmbit tècnic, quiratant els interessos generals, amb vista a autoritzar una major o menor ocupació de la separació a límits, i fins i tot, l'ocupació de la via pública.  
  
En conseqüència no s'incorpora cap modificació en vista de la present al·legació.  
d) Diputació Provincial de València (Àrea de Carreteres) ?Registre d'entrada núm. 2457 de data 19 de setembre de 2016-: Emet informe en el qual es constata que la modificació plantejada no afecta a les carreteres de titularitat provincial.   
En conseqüència no s'incorpora cap modificació en vista de la present al·legació.  
e) Ministeri d'Agricultura, Alimentació i Medi ambient (Confederació Hidrogràfica del Xúquer) ?Registre d'entrada núm. 2485 de data 22 de setembre de 2016 (extemporània)- Informe en el qual es conclou que l'actuació que es pretén realitzar no suposa efectes significatius sobre el medi ambient.  
En conseqüència no s'incorpora cap modificació en vista de la present al·legació.  
f) Ministeri d'Agricultura, Alimentació i Medi ambient (direcció General de Sostenibilitat de la Costa i del Mar) ?Registre d'entrada núm. 3308, de data 13.12.2016 (extemporània), informe en el qual es fa constar els següents extrems:  
a) No s'adjunten plànols ni delimitacions.  
b) El sòl urbà consolidat de Piles no afecta domini públic ni servitud de trànsit.  
c) Els terrenys afectats per la servitud de protecció hauran d'ajustar-se a l'establit en l'article 25 de la Llei de costes.  
d) Prevalença de la normativa de costes, més restrictiva que la proposta en el pla.  
S'indica:   
- Que, els plànols de delimitacions obren en la pàgina oficial del Ministeri d'Agricultura i Pesca, Alimentació i Medi ambient, a la qual es remet el projecte en tramitació.  
- Quant als plànols d'ordenació de les normes subsidiàries vigents, no es veuen afectats per la modificació, per la qual cosa resulta innecessària la seua incorporació al projecte.  
- Referent a la prevalença de la normativa de costes enfront de les normes contingudes en el present projecte, s'hi incorpora la disposició transitòria tercera amb la finalitat de fer constar aquesta prevalença normativa, així com s'ha fet constar en l'articulat contingut en el projecte.  
  
En conseqüència, s'incorpora la modificació descrita en vista de la present al·legació.  
II. Informes emesos durant la fase d'informació pública i audiència a interessats:  
a) Ministeri d'Agricultura, Alimentació i Medi ambient (Direcció General de Sostenibilitat de la Costa i del Mar) (extemporànies):  
  
- Registre d'entrada núm. 573 de data 16.03.2017.  
- Registre d'entrada núm. 574 de data 17.03.2017  
De l'informat per l'Organisme indicat es conclou que ha de diligenciar-se el projecte en tramitació, així com que ha de fer-se constar la prevalença de la normativa de costes sobre la continguda en el present projecte.  
Com ja s'ha apuntat amb anterioritat s'hi incorpora la disposició transitòria tercera amb la finalitat de fer constar aquesta prevalença normativa, així com s'ha fet constar en l'articulat contingut en el projecte. Així mateix, el present projecte serà degudament diligenciat pel funcionari que legalment corresponga.  
En conseqüència, s'incorpora la modificació descrita en vista de la present al·legació.  
b) Diputació Provincial de València ?RE núm. 155 de data 25.01.2017- informe en el qual es fa constar que la present modificació no afecta a carreteres de titularitat provincial.  
En conseqüència no s'incorpora cap modificació en vista de la present al·legació  
c) Ministeri de Sanitat, Serveis Socials i Igualtat ?RE núm. 18 de data 04.01.2017?, informe pel qual es reitera es modifique la redacció de la modificació plantejada amb la finalitat de poder ocupar el retir a límits (la modificació plantejada permet reduir el retir existent fins a 1,50 m) per a la instal·lació de l'ascensor per l'exterior en els casos en què aquesta separació és impossible de respectar.  
Sobre aquest tema es reitera que, els límits en l'aplicació del Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, pertanyen a l'àmbit de decisió política i no a l'àmbit tècnic, quiratant els interessos generals, amb vista a autoritzar una major o menor ocupació de la separació a límits, i fins i tot, l'ocupació de la via pública. La separació establida per la modificació puntual plantejada atén tant a raons de circulació a com a raons de ventilació entre les edificacions adjacents. Amb la separació establida es pretén evitar la formació de pantalles i mantenir amb açò la funció de ventilació que té la separació a límits existent.  
  
En conseqüència no s'incorpora cap modificació en vista de la present al·legació.  
4. Modificacions la introducció de les quals es proposa en el projecte de modificació puntual en tramitació.  
S'assenyalen a continuació les modificacions la incorporació de les quals al projecte es proposa, com a conseqüència dels informes emesos i al·legacions presentades pels organismes referenciats en els apartats precedents:  
a) S'ha limitat l'aplicació de les Normes referents a la col·locació d'ascensors o altres elements de millora de l'accessibilitat en edificacions existents contingudes en el projecte sotmès a informació pública a algunes zones urbanes de la Platja de Piles (residencial intensiva aïllada, residencial extensiva aïllada excepte la UE-2 i l'àmbit objecte de la modificació puntual de les normes subsidiàries de Piles en illes delimitades per l'avinguda del País Valencià i el carrer del Doctor Fleming de la Platja de Piles), excloent la zona residencial intensiva nucli primitiu platja, la UE-2 del sòl urbà residencial extensiva aïllada i la resta de les zones del municipi, resultant d'aplicació únicament a les zones indicades de la platja que és on es concentren majoritàriament les edificacions antigues aïllades i plurifamiliars, edificacions que manquen d'interès patrimonial i en les quals és viable la instal·lació d'un ascensor per la seua banda exterior, amb respecte sempre a la normativa continguda en el present projecte.   
Modificació que es considera de caràcter substancial per afectar l'àmbit d'aplicació.  
b) Amb la finalitat de conservar la tipologia tradicional s'ha eliminat l'ús aparcament, contemplat en un primer moment en la modificació dels usos i adaptació a la normativa vigent, de la zona residencial intensiva nucli antic poble, en la zona residencial intensiva nucli primitiu platja, s'ha limitat aquest ús a la seua ubicació en l'exterior de la parcel·la.  
Modificació no Substancial.  
c) S'hi incorpora la disposició transitòria tercera amb la finalitat de fer constar la prevalença de la normativa continguda en la Llei 22/1988, de 28 de juliol, de costes, incorporant en l'articulat contingut en el projecte la normativa específica d'aplicació.  
Modificació no substancial.  
d) Es procedeix a diligenciar el present projecte pel funcionari legalment competent.  
Modificació no substancial»  
  
Fonaments de dret  
  
Primer. Es reprodueix i s'assumeix com a propi l'informe emès pels Serveis Municipals i que ha sigut transcrit en la present resolució, per considerar-lo ajustat a dret.  
Segon. És aplicable el que es disposa en els articles 53.5 i 57.1 c) i d) de la Llei 5/2014, de 29 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana i altres concordants que resulten d'aplicació.  
Sobre la base dels fets i fonaments jurídics exposats, i en virtut de les competències que m'atribueix l'article 21 de la Llei 7/1985 Reguladora de les Bases del Règim Local, he resolt:  
Primer. Sotmetre el projecte de modificació del Pla d'Ordenació Detallada a informació pública per termini de 20 dies, mitjançant publicació que es durà a terme en el Diari Oficial de la Generalitat Valenciana. Durant aquest període quedarà l'expedient a la disposició de qualsevol persona que desitge examinar-ho i s'admetran, per al seu examen i consideració, noves al·legacions referides als canvis proposats. Es podran inadmetre les al·legacions que reiteren arguments i redunden en aspectes prèviament informats.  
Segon. Requerir de l'òrgan ambiental i territorial un informe que determine si les modificacions que pretenen introduir-se tenen efectes significatius sobre el medi ambient i territorial o si, contràriament, requereixen la tramitació del procediment ordinari d'avaluació ambiental i territorial estratègica, per ser previsible que es produïsquen efectes significatius sobre el medi ambient i territori.  
Tercer. Transcorreguts els terminis consignats en els apartats precedents, l'Ajuntament prosseguirà les actuacions amb la finalitat de procedir a l'aprovació definitiva del projecte de modificació puntual en tramitació.  
  
Piles, 5 de juliol de 2017.- L'alcalde president: David Morant Ciscar.